kardosdrur/scandi-wiki huggingface dataset:
Slaget ved Hormizdegan

Slaget ved Hormizdgan var kulminationen på rivalisering mellem Ardashir I, parthiske vasalkonge af Persis og hans overherre, Shahanshah Artabanus IV af Parthia. Ardashir besteg tronen af Persis i 208 e.Kr. efter fjernelsen af hans ældre bror, Shapur. Han begyndte straks at udvide sine domæner og erobrede hurtigt de tilstødende provinser Kerman, Isfahan, Susiana (det nuværende Khuzestan) og Mesene (det nuværende Kuwait). Denne ekspansion bragte påkaldte sig kong Artabanus IV af Arscacids opmærksomhed.

Efter en periode med forhandlinger og manøvrering, blev krigen uundgåelig. Ardashir flyttede sin hær ind i Khuzestan i foråret 224 e.Kr. og indtog en gunstig position ved Hormizdgan, nær den nuværende iranske by Shushtar. Hans stilling tillod ham at kontrollere vandforsyningen på slagmarken. Artabanus flyttede med sin hær fra Arsacids hovedstad Ktesifon i Mesopotamien, og måtte indtage en mindre gunstig position med begrænset adgang til vand. Hvad vi ved om kampen er baseret på farvede sassandiske kilder. De to hære stødte sammen den 24. april 224 e.Kr. Sassanidiske optegnelser beretter at kampen var forbi samme dag.

De to hære slagstyrke og antallet af ofre er ukendt. Man kan forestille sig at begge rådede over et stort kavaleri. Man kan også forestille sig at at begge hære inkluderede et stort antal bueskytter til hest. Samtidigt er det rimeligt at forvente, at i det mindste Ardashir havde en del infanterister på slagmarken. Det er også meget sandsynligt, at begge ledere anvendte deres svært pansrede kavalerienheder for at bryde fjendens linjer. Hvad vi ved er, at nogle parthiske styrker deserterede til den persiske side, og at Artabanus blev dræbt i slaget. Sassanid kilder fremstiller Ardashir som sejrherre i en direkte udfordring af Artabanus. Når man tager iransk krigsførelse i betragtning, med dens vægt på at beskytte de lederen for enhver pris, må disse påstande betvivles.

Det er kendt at Ardashir søn, prins Shapur (senere Shapur 1. af Persien) var til stede ved slaget og ud fra indskrift på stentavler, førte den persiske tunge kavaleri.

Noter

Se også 
Sassaniderne

Eksterne henvisninger 
 Ardašir I

Senantikken
Persien
Irans historie
Landslag
Æblehovedet og Kommandanten

Æblehovedet og Kommandanten er en DR-dokumentar fra 2002 om de to kvinder, den  93årige Frida (kommandanten) og den 83årige  Dora (æblehovedet); Filmen   fortæller om deres liv i arbejderklassen og om deres opvækst i et rabarberkvarter i Klerkegade 7 i København, om storesøster Frida der holdt justits i hjemmet efter at moderen døde, da Dora var  ni år.
Tv-dokumentaren vandt en Tv-Oscar .

Per Wennick,  der i 1996 tilrettelagde  "Grevinden på tredje" om Erna Hamilton har portrætteret søstrene Frida og Dora der kom fra et arbejderhjem.

Eksterne kilder/henvisninger 

 Æblehovedet og Kommandanten
 

Dokumentarfilm fra Danmark
Danske film fra 2002
SSE Composite Index

SSE Composite Index (kinesisk: 上海证券交易所综合股价指, 简称上证综指) er et aktieindeks over aktier der handles på Shanghai Stock Exchange. Aktieindekset er etableret 15. juli 1991 og består af 50 selskabers aktier.

Vægtning og udregning 

SSE indeks beregnes ved brug af en Paasche-vægtet sammensat prisindeksformel. Det betyder at indekset er baseret på en basisperiode på en bestemt basisdag for udregningen. Basisdagen for SSE Composite Index er 19. december 1990 og basisperioden er alle aktiernes markedsværdi på den pågældende basisdag. Basisværdien er 100.

 Udregningsformlen er:
Nuværende indeks = Nuværende totale markedsværdi af alle aktierne i indekset × Basisværdien / Basisperioden

Eksterne henvisninger 
Realtime chart at Sina.com
^SSEC: Summary for SSE COMPOSITE - Yahoo! Finance
Shanghai Composite Index Profile at Wikinvest

Noter 

Aktieindeks
Kinas økonomi
Barbarossa

Barbarossa har flere betydninger:
 Operation Barbarossa, kodenavnet for Nazi-tysklands invasion af Sovjetunion under 2. verdenskrig .
 Frederik Barbarossa, var en tysk konge fra 1152 og kejser over det Tysk-Romerske rige fra 1155 til sin død.
 Khair ed-Din (Barbarossa), blev i 1536 af Süleyman I udnævnt til øverstbefalende (beglerbeg) for den osmanniske flåde.
 Barbarossa (brætspil), brætspil udviklet af den tysk spildesiger Klaus Teuber
TOPIX

, almindeligvis kendt som TOPIX udgør sammen med Nikkei 225 de vigtigste aktieindeks for Tokyo Stock Exchange (TSE) i Japan og det består af de vigtigste børsnoterede indenlandske selskaber. Det udregnes og udgives af TSE. Februar 2011 var der 1.669 virksomheder i TSEs første sektion og markedsværdien af aktierne i indekset var 197.400 mia. ¥.

Aktieindekset er skiftet fra vægtning der omfattede alle virksomhedernes aktier til et system der er baseret på alle likvide aktier som er tilgængelige for handel. Dette skifte skete begyndte i oktober 2005 og var færdiggjort i juni 2006. Tiltrods for at forandringen var teknisk så havde den væsentlig indflydelse på mange virksomheders vægtning, fordi mange mange virksomheder i Japan har betydelige aktieposter i deres forretningspartneres selskaber og disse aktier indgår ikke længere i udregningerne af aktieindekset.

TSE udregner og udgiver TOPIX-indekset hvert halvår.

TOPIX aktieindeks 
TOPIXs aktieindeks-lister omfatter bl.a. TOPIX 100, TOPIX 500 og TOPIX 1000.

Noter

Eksterne henvisninger 
 TSE: Stock price index - real time 
 TSE: Index Value Data 
 TOPIX profile at Wikinvest

Japans økonomi
Aktieindeks
Levon (sang)

"Levon" er en sang af den britiske sangeren Elton John fra albummet Madman Across the Water (1971).

Udgivelse og indspilning 
Sangen blev indspillet den 27. februar 1971 på Trident Studios i London og blev udgivet som albummets første single i november 1971. Bernie Taupin, der skrev teksten af sangen blev inspireret af The Band-trommeslager og sanger Levon Helm at nævne titlen på sangen efter ham. Sangen nåede nummer 24 på Billboard Hot 100 og nummer seks i Canada.

Sporliste 
Alle sange er skrevet af Elton John og Bernie Taupin.
"Levon" – 5:22
"Goodbye" – 1:45

Referencer

Eksterne henvisninger 
Officiel tekst

Elton John-sange
Singler fra 1971
NASDAQ-100

NASDAQ-100 er et aktieindeks bestående af 100 af de største ikke-finansielle virksomheder som er børsnoterede på NASDAQ-børsen. Det er et modificeret frit markedsvægtet indeks. Virksomhederne i i indekset vægtes efter deres markedsværdier, med bestemte regler for de allerstørste virksomheder, således at deres indflydelse på indekset svækkes.  Det inkluderer også virksomheder registreret udenfor USA. De udenlandske aktier og det faktum at der ikke er finansielle virksomheder i indekset, differentierer det fra Dow Jones Industrial Average, og udelukkelsen af de finansielle virksomheder differentierer det fra S&P 500 Index.

Historie 

NASDAQ-100 åbnedes 31. januar 1985 af NASDAQ i et forsøg på at løsrive sig fra skyggen af New York Stock Exchange. NASDAQ gjorde det, at de etablerede to separate indeks. NASDAQ-100 som består af industri, teknologi, detailhandel, telekommunikation, bioteknologi, sundhed, transport, medier og servicevirksomheder. Det andet indeks var NASDAQ Financial-100 som består af banker, forsikringsselskaber, brokere og realkreditselskaber. Med disse to indeks håbede NASDAQ at øge handlen på NASDAQ-børsen.

Noter

Eksterne henvisninger 
NASDAQ 100 Index Components
NASDAQ
NASDAQ 100 Index
Yahoo! Finance chart of NASDAQ-100 Trust
NASDAQ OMX Newsroom - Press Releases

Aktieindeks
NASDAQ OMX
Ildjernsflua fyr

Ildjernsflua fyr var et fyr i Indre Oslofjord som blev oprettet i 1919. Ildjernsflu er en grund ud for Ildjernet. Grunden blev afmærket med en jernstage i 1872 og i 1914 blev der opsat en lysbøje. Fyret på blev sat på et fyrskib i 1919. Fyrskibet blev erstattet af en lygte og tågeklokke i 1967.

Se også 
 Norske fyr

Reflist 

Fyr i Viken
Nesodden
Etableret i 1919
Don't Go Breaking My Heart

"Don't Go Breaking My Heart" er en duet med Elton John og Kiki Dee. Den blev skrevet af Elton John og Bernie Taupin under pseudonymerne "Ann Orson" og "Carte Blanche".

Udgivelse og indspilning 
Ligesom mange af Elton Johns singler af denne periode blev sangen aldrig inkluderet på et studiealbum, selv blev sangen indspillet under de samme sessioner som albummet Blue Moves (1976).

"Don't Go Breaking My Heart" var den første single for Elton John og Kiki Dee som nåede førstepladsen på UK Singles Chart. Sangen var også Elton Johns sjette single som nåede førstepladsen på Billboard Hot 100. I USA blev certificeret guld af Recording Industry Association of America.

Optrædener 
I 1978 udførte Elton John sangen som en gæst på The Muppet Show. I 1985 udførte John og Kiki Dee sangen på Wembley Stadium under Live Aid. John udførte også sangen med Spice Girls i ITV-programmet An Audience with Elton John.

Hitlister

Referencer

Eksterne henvisninger 
Don't Go Breaking My Heart  på Allmusic
Officiel tekst 

Elton John-sange
Singler fra 1976
Sagittarius A*

Sagittarius A* (udtalt: Sagittarius A-stjerne) med standardforkortelsen Sgr A* er et gigantisk sort hul, der udgør Mælkevejens centrum. Sgr A* er en klar og meget kompakt astronomisk radiokilde i centrum af vores egen galakse og den ses, som navnet antyder, i stjernebilledet Skytten (Sagittarius), men tæt på grænsen til stjernebilledet Skorpionen, og er en del af et større kompleks af elektromagnetiske kilder kendt som Sagittarius A.

Sgr A* er et supermassivt sort hul, som astronomer generelt antager findes i centrum af spiral- og elliptiske galakser. Observationer af stjernerne i kredsløb om Sagittarius A* har være brugt til at vise tilstedeværelsen af, og data om, et sort hul, og har ført til konklusionen, at Sagittarius A* repræsenterer stedet hvor det sorte hul findes.

At Sgr A* repræsenterer centrum af Mælkevejen, betyder også at radiokildens koordinater i det galaktiske koordinatsystem er næsten sammenfaldende med nulpunktet (origo) i dette. Galaktisk (l,b) = (-0,054°;-0,046°). Dvs. en lille forskel på ca. 5 bueminutter.

Kilder 

Mælkevejen
Laos ved sommer-OL 2012

Laos deltog ved Sommer-OL 2012 i London som blev arrangeret i perioden 27. juli til 12. august 2012.

Medaljer

Lande ved sommer-OL 2012
2012
Fährhafen Sassnitz

Fährhafen Sassnitz (Mukran Port) er en havn beregnet til færgetrafik i bydelen Mukran i byen Sassnitz ved Prorer Wiek i den østlige del af øen Rügen. På grund af havnens beliggenhed ved Østersøen er færgelinjerne der afgår herfra til hhv. Sverige, Litauen og Rusland de korteste forbindelser via åbent hav fra Tyskland.

Fährhafen Sassnitz er den største havn for jernbanefærger i Tyskland, der desuden som den eneste råder over et omsporingsanlæg af togvogne til det russiske bredspor.

Det sidste stykke tid har havnens eneste funktion jernbanemæssigt været overførsel af nattoget mellem Berlin og Malmö.

Linjetrafik 
Fra Fährhafen Sassnitz har der udgået følgende linjetrafik gennem tiden:
 mod Trelleborg i Sverige (Königslinie); een gang dagligt med jernbanefærgen Sassnitz fra rederiet Stena Line
 Denne rute lukkede i 2020 grundet coronakrisen.
 mod Rønne på Bornholm; året rundt med M/F Hammershus og M/F Povl Anker fra rederiet Bornholmslinjen
 Denne rute sejler stadig.
 mod Klaipėda i Litauen; tre gange om ugen; jernbanefærgerne Kaunas Seaways og Vilnius Seaways fra rederiet DFDS Seaways
 Denne rute lukkede i 2013 grundet nye svovlregler om brændstof i skibe.
 mod Sankt Petersburg i Rusland via Ventspils i Letland; én gang om ugen; færger fra rederiet Finnlines
 mod Ust-Luga i Rusland; én gang om ugen; jernbanefærge Petersburg fra rederiet BFI

Kildehenvisninger

Eksterne henvisninger 
 Officiel hjemmeside  

Færgehavne
Mecklenburg-Vorpommern
Kandidatturneringen 2013

Kandidatturneringen 2013 var en skakturnering som bestemte udfordreren i VM-kampen 2013 mod den regerende verdensmester Viswanathan Anand. Turneringen blev spillet i London i perioden 15. marts til 1. april.

Turneringen blev vundet af Magnus Carlsen (Norge) med 8,5 point. Vladimir Kramnik (Rusland) fik andenpladsen med det samme antal point. Da stillingen for de to spilleres indbyrdes kampe var 1-1, blev turneringen afgjort ved at Carlsen i alt havde 5 sejre mod Kramniks 4.

Forhistorie 

I februar 2012 meddelte formanden for det internationale skakfobund FIDE, Kirsan Iljumsjinov, at kandidatturneringen skulle finde sted i 4. kvartal 2012.
Rettighederne til turneringen var overraskende overdraget til firmaet AGON under ledelse af forretningsmanden Andrew Paulson.
FIDE's tidsplan blev hurtigt kritiseret af forskellige skakspillere da 4. kvartal er højsæson for skakturneringer, hvor også Bilbao Chess Masters Final afholdes.
Som svar på kritikken besluttede FIDE at flytte kandidatturneringen til 1. kvartal 2013.

Den norske stormester Magnus Carlsen havde givet tidligere afkald på deltagelse i kandidatturneringen før VM i skak 2012. Da han er den stærkeste skakspiller i verden nu, ville en kandidatturnering uden ham ikke være ønskelig, så hans kritik af turneringssystemet blev accepteret af FIDE som indførte det foreslåede alle mod alle-turneringssystem.

Regler 

Der var otte deltagere som hver spillede to kampe mod de øvrige deltagere. En sejr gav 1 point, remis (uafgjort) ½ og tab 0, og spilleren med flest point ville vinde retten til at spille en match om verdensmesterskabstitlen mod Anand. Ved pointligestilling ville sejren blive afgjort efter følgende metoder i rækkefølge indtil der fandtes en vinder:
 Flest point i indbyrdes opgør
 Flest antal sejre
 Bedste Sonneborn-Berger-korrektion
 Omkampe

Til hvert parti havde spillerne betænkningstiden:
 120 minutter til de første 40 træk
 60 minutter til de næste 20 træk 
 15 minutter til resten af partiet med et tidstillæg på 30 sekunder pr. træk fra træk 61

Turneringen havde en samlet pengepræmie på 510,000 euro. Pengene fordeltes på følgende måde:

Deltagere 

De otte pladser i turneringen blev besat af:
 Taberen af VM i skak 2012: Boris Gelfand (Israel)
 De tre bedste spillere i World Chess Cup 2011: 1. Peter Svidler (Rusland), 2. Aleksandr Grisjtjuk, Rusland, 3. Vassily Ivanchuk (Ukraine)
 De tre spillere med højst Elo-rating (gennemsnit af tallene fra juli 2011 og januar 2012): 1. Magnus Carlsen (Norge), 2. Levon Aronian (Armenien), 3. Vladimir Kramnik (Rusland)
 En af arrangøren valgt spiller med en rating på mindst 2700 (Wildcard): Teimour Radjabov (Azerbaijan)

Resultattabel

Referencer 

Skakturneringer
Sport i 2013
The Fox (album)

The Fox er det 15. studiealbum af den britiske sanger Elton John, udgivet i 1981. Albummet blev indspillet i Nice, Frankrig i august 1979 og i Los Angeles, Californien fra januar til juni 1980. Albummet blev produceret af Elton John, Clive Franks og for første gang, Chris Thomas, der ville producere mange andre af hans følgende albums.

Tre af sangene blev indspillet i løbet af sessioner for hans forrige album 21 at 33 (1980). Alle B-sider udgivet i løbet af denne tid var også fra disse sessioner.

Sporliste 

Note : Sporene "Carla/Etude", "Fanfare" og "Chloe" er adskilt på lp-versionen, hvilket gør det et album med 11 spor.

Eksterne henvisninger 
 

Elton John-album
Album fra 1981
Mejlø

Mejlø er en ø i det fladvandede område kaldet Lillestrand syd for Korshavn på det nordlige af Hindsholm, ca. 15 km nordvest for Kerteminde og 25 km nordøst for Odense. Mejlø er blevet beskrevet som den første ø i ”De Danskes Land” af Achton Friis.
Mejlø er med 40 hektar og en kystlinie på 5 km den største af 6 øer i Korshavn, de andre øer er Bogø, Vejlø, Vejlø Kalv, Enø og Ægø. Mejlø blev dannet i istiden og er en såkaldt top-ø. I dag fremstår den som en kuperet moræneø med klinter mod vest og kalkoverdrev. Mejløs flora er beskrevet meget detaljeret. 
Mejlø er den mest artsrige ø af de ubeboede områder ved Fyn med 80 forskellige ynglende fuglearter. Mejlø er nu et vildtreservat som bestemt af Landbrugsministeriet, hvor hunde er forbudt, og hvor færdsel er forbudt i perioden fra 1. april til og med 15. juli. 

Der er spor efter stenalderboplads i vandet nord for Mejlø.

Referencer 

Øer i Danmark
Kerteminde Kommunes geografi
Vildtreservater i Danmark
Hindsholm
Steilene fyr

Steilene fyrstation eller Fyrsteilene fyrstation er et fyr som ligger på øen Fyrsteilene i Oslofjorden. vest for Nesoddlandet i Nesodden kommune i Viken fylke i Norge. Fyrsteilene hører til øgruppen Steilene. Fyret blev etableret i 1837 og affolket og automatiseret i 1984. Der blev da bygget en ny fyrlygte nær den gamle bygning.

I dag er fyret ejet af Kystverket og bliver lejet af Oslofjordens Friluftsråd som har udlejning af fyrvogterbygningen.

Eksterne kilder og henvisninger 
 Norsk fyrliste 2012 Kystverket
 Fyrsteilene fyrstasjon

Fyr i Viken
Nesodden
Etableret i 1837
Oslofjorden
Galaktiske koordinatsystem

Det galaktiske koordinatsystem er et af flere koordinatsystemer til at stedfæste objekter på himmelkuglen. Det er tilpasset til objekter i vores egen galakse Mælkevejen, og er ikke specielt anvendeligt til objekter i Solsystemet. Derimod har det den fordel, at alle objekter der følger Solens rotation om mælkevejens centrum, vil have faste koordinater over tid.

Det galaktiske koordinatsystem er et sfærisk koordinatsystem, der har Solen i sit centrum, og dets koordinater benævnes galaktisk længde: ℓ og galaktisk bredde: b. Galaktisk ækvator er valgt til at være den storcirkel der bedst muligt passer med det plan Mælkevejen ligger i. Dette plan skærer himlens ækvator i en vinkel på 62,87°. Den galaktiske nordpol (ofte forkortet GNP) har koordinaten: RA = 12t51m,4 og Dek = 27°,13 angivet i det ækvatoriale koordinatsystem(J2000). Retningen til Mælkevejens centrum, der ligger meget tæt på den kraftige radiokilde Sagittarius A*, er koordinatsystemets nulpunkt (ℓ,b) = (0,0). Punktet 180° modsat benævnes anti-centret.

Galaktiske koordinater 

Et objekts galaktiske koordinater angives ved:

Galaktisk længde ℓ – vinklen, målt langs galaktisk ækvator, mellem objektet og den galaktiske nul-længdegrad. Mao. den galaktiske længde er næsten identisk med den galaktiske ækvatorialvinkel mellem objektet og Sagittarius A*. Galaktisk længde øges i samme retning som rektascensionen, men angives i grader i intervallet: [0°;360°[

Galaktisk bredde b – vinklen mellem objektet og galaktisk ækvator, målt på den storcirkel der går gennen objektet og den galaktiske nordpol. Angives i grader i intervallet: [–90°;90°], positivt mod nordpolen.

Kartesiske koordinater 
Undertiden benyttes et kartesisk koordinatsystem i stedet for et sfærisk, og man benævner da ofte xyz-akserne med UVW i stedet. Koordinatsystemet benyttes i to varianter. Et der er højredrejet med U-aksen pegende mod galaksens centrum og positiv mod øst og mod GNP, og et der er venstredrejet med U-aksen pegende mod galaksens anti-centrum og positiv mod vest og mod GNP.

Definition 
Før det nuværende galaktiske koordinatsystem benyttedes et koordinatsystem, hvor nulpunktet lå ved et af skæringspunkterne mellem de to ækvator-planer. Det manglede dog en fysisk motivation, hvorfor den Internationale Astronomiske Union i 1958 vedtog det nuværende, med retningen til Mælkevejens centrum som nulpunkt, dog oprindeligt udtrykt ved epoke B1950.0-koordinater (B for Besselian-år og ikke Julianske år).

Galaktisk ækvator 
Galaktisk ækvator passerer gennem følgende stjernebilleder (i stigende galaktisk længde, lodret først):

Se også 
 Koordinatsystem for himmelrummet

Kilder 

Koordinatsystemer i astronomi
Mælkevejen
Sorry Seems to Be the Hardest Word

"Sorry Seems to Be the Hardest Word" er en sang af den britiske sanger Elton John fra albummet Blue Moves (1976). Sangen blev skrevet af John og Bernie Taupin.

Udgivelse 
Sangen blev udgivet i 1976 som albummets første single og var Elton Johns anden single med pladeselskabet Rocket Records efter "Don't Go Breaking My Heart". Sangen er en trist ballade om et romantisk forhold der falder fra hinanden.

Sangen var et Top 20-hit på mange hitlisterne og nåede nummer elleve i Storbritannien på UK Singles Chart og nummer seks i USA på Billboard Hot 100. Sangen blev certificeret guld den 25. januar 1977 af Recording Industry Association of America.

Referencer

Eksterne henvisninger 
Officiel tekst  på MetroLyrics

Elton John-sange
Singler fra 1976
Helgoland (flertydig)

Helgoland har flere betydninger:
 Helgoland - nordfrisisk ø
 Søtræfningen ved Helgoland – i 1864
 Helgoland (panserskib) – et dansk panserskib
 Helgoland Søbadeanstalt – badeanstalt på østsiden af Amager, oprindelig ved Svanemøllen
 DSB Helgoland maskindepot – i København, Svanemøllen. Senere omdøbt til: Basisværksted Helgoland (1988) DSB First maintenance (?) - og El-togsæt Helgoland. Uofficielt kaldet Teglværket.
 Helgoland (dokumentarfilm fra 1915) – dansk dokumentarisk optagelse fra 1915
 Helgoland (dokumentarfilm fra 2001) – dansk dokumentarfilm fra 2001 instrueret af Karin Westerlund om Helgoland Søbadeanstalt
Bibcode

Bibcode (også kendt som “refcode”) er en identifikatorkode udviklet til entydigt at specificere astronomiske litteratur-referencer i forskellige datasystemer. Navnent Bibcode er en sammentrækning af Bibliographic code, der er et generelt udtryk for identifkator koder for litteratur. Bibcode hed oprindeligt refcode og blev udviklet til at blive brugt i den astronomiske database SIMBAD og i NASA/IPAC Extragalactic Database (NED), men er siden blevet mere udbredt og er blevet en de facto standard.

Koden har en fast længde på 19 tegn og er på formen:
YYYYJJJJJVVVVMPPPPA
hvor YYYY er det firecifrede årstal for referencen, og JJJJJ er en kode der indikerer hvor referencen blev publiceret. I tilfældet en artikelreference, angiver VVVV bindnummeret (volume), M indikerer sektionen i artiklen hvor referencen blev publiceret. PPPP angiver startsiden. Og endeligt angiver A det første bogstav i den første forfatters efternavn. Hvis de data der skal stå i koden er for korte i forhold til den afsatte plads, fyldes op med punktummer (.). Disse sættes til højre for publikationskoden og til venstre for bind- og sidetal.

Eksempler

Kilder 

Astronomi
Identifikatorer
Biblioteks- og informationsvidenskab
Carlsbergforkastningen

Carlsbergforkastningen er en sidegren til Sorgenfrei–Tornquist-zonen.

Carlsbergforkastningen er en 400-700 meter bred brudzone som løber gennem København og Amager. I København løber den lige øst om Frederiksberg Have.

I den tid man har overvåget med seismografer, er der ikke registreret aktivitet i Carlsbergforkastningen.

Frederiksberg Kommune henter omkring halvdelen af sit vand derfra.

Se også 
 Forkastningszone
 Jordskælvet i Sydskandinavien 2008
 Roskilde-forkastningen

Kilder/henvisninger 

Seismologi
Tektonik
Danmarks geologi
Tornquistzonen
Johann Heinrich Brandt

Johann Heinrich Brandt (1740 i Lüneburg - 25. august 1783 i Hannover) var en tysk maler og tegner. Han udførte overvejende landskaber, således forlæg for kobberstikkene til C.C.L. Hirschfelds Theorie der Gartenkunst, udgivet 1779-1785.

Der vides ikke meget om Brandts liv. Han var elev hos Georg David Matthieu i Schwerin. Senere arbejdede han i Dresden og Hannover. Fra 1768 malede han portrætter og miniaturer for fyrstendømmet Hannover. Det lykkedes Hirschfeld at få Brandt til at udføre en del illustrationer til sit fembindsværk om havekunsten, mange af dem er stukket af Christian Gottlieb Geyser.

Eksterne henvisninger

Illustratorer fra Tyskland
Malere fra Tyskland
Tyskere i 1700-tallet